CELEX: 32010R0277
Language: sk
Date: 2010-03-31 00:00:00
Title: Nariadenie Komisie (EÚ) č. 277/2010 z  31. marca 2010 o povolení 6-fytázy ako kŕmnej doplnkovej látky pre hydinu na výkrm a chov inú ako morky na výkrm, pre nosnice a ošípané iné ako prasnice (držiteľ povolenia Roal Oy) (Text s významom pre EHP)

1.4.2010   
            
            
               SK
            
            
               Úradný vestník Európskej únie
            
            
               L 86/13
            
         NARIADENIE KOMISIE (EÚ) č. 277/2010
   z 31. marca 2010
   o povolení 6-fytázy ako kŕmnej doplnkovej látky pre hydinu na výkrm a chov inú ako morky na výkrm, pre nosnice a ošípané iné ako prasnice (držiteľ povolenia Roal Oy)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k uvedenému nariadeniu. K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Táto žiadosť sa týka povolenia enzýmu 6-fytáza (EC 3.1.3.26), ktorý je produkovaný organizmom Trichoderma reesei (CBS 122001), ako kŕmnej doplnkovej látky pre hydinu na výkrm a chovnú hydinu inú ako morky na výkrm, pre nosnice a pre ošípané iné ako prasnice, ktorá sa má klasifikovať v kategórii doplnkových látok ako „zootechnické doplnkové látky“.
            
         
               (4)
            
            
               Vo svojom stanovisku z 11. novembra 2009 (2) dospel Európsky úrad pre bezpečnosť potravín (ďalej len „úrad“) k záveru, že 6-fytáza (EC 3.1.3.26) produkovaná organizmom Trichoderma reesei (CBS 122001) nemá nežiaduce účinky na zdravie zvierat, zdravie ľudí ani na životné prostredie a že používanie uvedeného prípravku môže zlepšiť úžitkovosť zvierat. Úrad sa nedomnieva, že sú potrebné osobitné požiadavky na monitorovanie po uvedení na trh. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (5)
            
            
               Z posúdenia uvedeného prípravku vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. marca 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  The EFSA Journal 2009; 7(11):1380.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť
                  
               
            
                  4a12
               
               
                  Roal Oy
               
               
                  6-fytáza
                  EC 3.1.3.26
               
               
                  
                               
                           
                           
                              Zloženie doplnkovej látky:
                              
                                           
                                       
                                       
                                          Prípravok 6-fytáza (EC 3.1.3.26) produkovaný organizmom Trichoderma reesei
                                          
                                       
                                    
                                           
                                       
                                       
                                          (CBS 122001) s minimálnou aktivitou:
                                          
                                                       
                                                   
                                                   
                                                      40 000 PPU (1)/g v pevnom stave
                                                   
                                                
                                                       
                                                   
                                                   
                                                      10 000 PPU/g v tekutom stave.
                                                   
                                                
                                    
                        
                               
                           
                           
                              Charakteristika účinnej látky:
                              6-fytáza (EC 3.1.3.26) produkovaný organizmom Trichoderma reesei (CBS 122001).
                           
                        
                               
                           
                           
                              Analytická metóda (2):
                              Kolorimetrická metóda na kvantifikáciu aktivity 6-fytázy meraním uvoľneného anorganického fosfátu z fytátu sodného pomocou analýzy farby tvorenej redukciou fosfomolybdátového komplexu.
                           
                        
               
                  hydina na výkrm a chovná hydina iná ako morky na výkrm
               
               
                  —
               
               
                  250 PPU
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, čas použiteľnosti a stabilitu pri granulovaní.
                           
                        
                              2.
                           
                           
                              Maximálna odporúčaná dávka na kilogram kompletného krmiva pre všetky povolené druhy: 1 000 PPU
                           
                        
                              3.
                           
                           
                              Na použitie v krmive s obsahom fosforu viazaného na fytín viac ako 0,23 %.
                           
                        
                              4.
                           
                           
                              Na účely bezpečnosti: počas manipulácie sa má použiť ochranná dýchacia maska, okuliare a rukavice.
                           
                        
               
                  21.4.2020
               
            
                  nosnice
               
               
                  125 PPU
               
            
                  ošípané iné ako prasnice
               
               
                  250 PPU
               
            
         (1)  PPU je množstvo enzýmu, ktoré uvoľní 1 μmol anorganického fosfátu z fytátu sodného za minútu pri pH 5,0 a 37 °C.
      
         (2)  Podrobné informácie o analytických metódach sú k dispozícii na tejto webovej stránke referenčného laboratória Spoločenstva: www.irmm.jrc.be/crl-feed-additives